CELEX: 32007D0877
Language: el
Date: 2007-12-19 00:00:00
Title: 2007/877/ΕΚ: Απόφαση της Επιτροπής, της 19ης Δεκεμβρίου 2007 , για τη χορήγηση κοινοτικής χρηματοδοτικής συνδρομής για το 2007 με σκοπό την κάλυψη των δαπανών που πραγματοποιήθηκαν από το Βέλγιο, τη Φινλανδία, τη Γαλλία, τη Γερμανία και τις Κάτω Χώρες για την καταπολέμηση οργανισμών επιβλαβών για τα φυτά ή τα φυτικά προϊόντα [κοινοποιηθείσα υπό τον αριθμό Ε(2007) 6405]

28.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/51
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 19ης Δεκεμβρίου 2007
   για τη χορήγηση κοινοτικής χρηματοδοτικής συνδρομής για το 2007 με σκοπό την κάλυψη των δαπανών που πραγματοποιήθηκαν από το Βέλγιο, τη Φινλανδία, τη Γαλλία, τη Γερμανία και τις Κάτω Χώρες για την καταπολέμηση οργανισμών επιβλαβών για τα φυτά ή τα φυτικά προϊόντα
   [κοινοποιηθείσα υπό τον αριθμό Ε(2007) 6405]
   (Τα κείμενα στην ολλανδική, τη φινλανδική, τη γαλλική, τη γερμανική και τη σουηδική γλώσσα είναι τα μόνα αυθεντικά)
   (2007/877/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 23,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2000/29/ΕΚ, η Κοινότητα μπορεί να χορηγεί στα κράτη μέλη χρηματοδοτική συνδρομή για την κάλυψη δαπανών που σχετίζονται άμεσα με τα αναγκαία μέτρα που ελήφθησαν ή πρόκειται να ληφθούν για την καταπολέμηση επιβλαβών οργανισμών που εισήχθησαν στην Κοινότητα από τρίτες χώρες ή από άλλες περιοχές της Κοινότητας, με στόχο την εξάλειψή τους ή, αν αυτό δεν είναι δυνατό, τη μη εξάπλωσή τους.
            
         
               (2)
            
            
               Το Βέλγιο, η Φινλανδία, η Γαλλία, η Γερμανία και οι Κάτω Χώρες κατάρτισαν, καθεμία ξεχωριστά, πρόγραμμα ενεργειών με στόχο την εξάλειψη επιβλαβών για τα φυτά οργανισμών που έχουν εισαχθεί στο έδαφός τους. Στα προγράμματα αυτά διευκρινίζονται οι επιδιωκόμενοι στόχοι, τα μέτρα που έχουν ληφθεί, η διάρκεια και το κόστος τους. Το Βέλγιο, η Φινλανδία, η Γαλλία, η Γερμανία και οι Κάτω Χώρες ζήτησαν να τους χορηγηθεί κοινοτική χρηματοδοτική συνδρομή για τα εν λόγω προγράμματα εντός της προθεσμίας που προβλέπεται στην οδηγία 2000/29/ΕΚ και σύμφωνα με τον κανονισμό (ΕΚ) αριθ. 1040/2002 της Επιτροπής, της 14ης Ιουνίου 2002, για τη θέσπιση λεπτομερών κανόνων για την εφαρμογή των διατάξεων σχετικά με την παροχή χρηματοδοτικής συνδρομής από την Κοινότητα στο πλαίσιο του φυτοϋγειονομικού ελέγχου και την κατάργηση του κανονισμού (ΕΚ) αριθ. 2051/97 (2).
            
         
               (3)
            
            
               Οι τεχνικές πληροφορίες που υποβλήθηκαν από το Βέλγιο, τη Φινλανδία, τη Γαλλία, τη Γερμανία και τις Κάτω Χώρες έδωσαν στην Επιτροπή τη δυνατότητα να αναλύσει την κατάσταση με ακρίβεια και διεξοδικότητα και να διαπιστώσει την τήρηση των προϋποθέσεων για τη χορήγηση κοινοτικής χρηματοδοτικής συνδρομής σύμφωνα με το άρθρο 23 της οδηγίας 2000/29/ΕΚ. Συνεπώς, κρίνεται σκόπιμη η χορήγηση κοινοτικής χρηματοδοτικής συνδρομής για την κάλυψη των δαπανών για τα εν λόγω προγράμματα.
            
         
               (4)
            
            
               Η χρηματοδοτική συνδρομή της Κοινότητας μπορεί να καλύψει έως και το 50 % των επιλέξιμων δαπανών. Εντούτοις, σύμφωνα με το άρθρο 23 παράγραφος 5 τρίτο εδάφιο της οδηγίας, το ποσοστό της κοινοτικής χρηματοδοτικής συνδρομής για το πρόγραμμα που υποβλήθηκε από τη Γερμανία και μέρος του προγράμματος των Κάτω Χωρών θα πρέπει να μειωθεί, δεδομένου ότι τα προγράμματα που κοινοποιήθηκαν από τα εν λόγω κράτη μέλη αποτέλεσαν ήδη αντικείμενο κοινοτικής χρηματοδότησης δυνάμει της απόφασης 2006/885/ΕΚ της Επιτροπής (3) για τη Γερμανία και της απόφασης 2005/789/ΕΚ της Επιτροπής (4) για τις Κάτω Χώρες, αντίστοιχα.
            
         
               (5)
            
            
               Σύμφωνα με το άρθρο 24 της οδηγίας 2000/29/ΕΚ η Επιτροπή εξακριβώνει εάν η εμφάνιση του επιβλαβούς οργανισμού προκλήθηκε από τη διεξαγωγή ακατάλληλων εξετάσεων ή επιθεωρήσεων και εγκρίνει μέτρα που κρίνονται κατάλληλα με βάση τα πορίσματα της εξακρίβωσής της.
            
         
               (6)
            
            
               Σύμφωνα με το άρθρο 3 παράγραφος 2 στοιχείο α) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (5), τα φυτοϋγειονομικά μέτρα χρηματοδοτούνται από το Ευρωπαϊκό Γεωργικό Ταμείο Εγγυήσεων. Για τους σκοπούς του δημοσιονομικού ελέγχου των εν λόγω μέτρων ισχύουν τα άρθρα 9, 36 και 37 του εν λόγω κανονισμού.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η χορήγηση κοινοτικής χρηματοδοτικής συνδρομής για το 2007 για την κάλυψη των δαπανών που πραγματοποιήθηκαν από το Βέλγιο, τη Φινλανδία, τη Γαλλία, τη Γερμανία και τις Κάτω Χώρες και οι οποίες συνδέονται άμεσα με τα αναγκαία μέτρα που καθορίζονται στο άρθρο 23 παράγραφος 2 της οδηγίας 2000/29/ΕΚ και ελήφθησαν για την καταπολέμηση των οργανισμών τους οποίους αφορούν τα προγράμματα εξάλειψης που απαριθμούνται στο παράρτημα της παρούσας απόφασης.
   Άρθρο 2
   1.   Το συνολικό ποσό της χρηματοδοτικής συνδρομής που αναφέρεται στο άρθρο 1 ανέρχεται σε 694 273 ευρώ.
   2.   Τα ανώτατα ποσά της κοινοτικής χρηματοδοτικής συνδρομής για καθένα από τα προγράμματα αναφέρονται στο παράρτημα.
   Άρθρο 3
   Η κοινοτική χρηματοδοτική συνδρομή που καθορίζεται στο παράρτημα καταβάλλεται εφόσον πληρούνται οι ακόλουθες προϋποθέσεις:
   
               α)
            
            
               έχουν προσκομισθεί στην Επιτροπή αποδεικτικά στοιχεία για τα ληφθέντα μέτρα, σύμφωνα με τις διατάξεις του κανονισμού (ΕΚ) αριθ. 1040/2002·
            
         
               β)
            
            
               έχει υποβληθεί από το οικείο κράτος μέλος στην Επιτροπή αίτηση για την καταβολή της χρηματοδοτικής συνδρομής, σύμφωνα με το άρθρο 5 του κανονισμού (ΕΚ) αριθ. 1040/2002.
            
         Η καταβολή της χρηματοδοτικής συνδρομής γίνεται με την επιφύλαξη των εξακριβώσεων της Επιτροπής, σύμφωνα με το άρθρο 24 της οδηγίας 2000/29/ΕΚ.
   Άρθρο 4
   Η παρούσα απόφαση απευθύνεται στο Βασίλειο του Βελγίου, στη Φινλανδική Δημοκρατία, στη Γαλλική Δημοκρατία, στην Ομοσπονδιακή Δημοκρατία της Γερμανίας και στο Βασίλειο των Κάτω Χωρών.
   
      Βρυξέλλες, 19 Δεκεμβρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1. Οδηγία όπως τροποποιήθηκε τελευταία με την οδηγία 2007/41/ΕΚ (ΕΕ L 169 της 29.6.2007, σ. 51).
   
      (2)  ΕΕ L 157 της 15.6.2002, σ. 38. Κανονισμός όπως τροποποιήθηκε με τον κανονισμό (ΕΚ) αριθ. 738/2005 (ΕΕ L 122 της 14.5.2005, σ. 17).
   
      (3)  ΕΕ L 341 της 7.12.2006, σ. 43.
   
      (4)  ΕΕ L 296 της 12.11.2005, σ. 42.
   
      (5)  ΕΕ L 209 της 11.8.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1437/2007 (ΕΕ L 322 της 7.12.2007, σ. 1).
   
      ΠΑΡΑΡΤΗΜΑ
      ΠΡΟΓΡΑΜΜΑΤΑ ΕΞΑΛΕΙΨΗΣ ΝΟΣΩΝ
      Σημείωση:
      α= Έτος εφαρμογής του προγράμματος εξάλειψης.
      ΤΜΗΜΑ I
      Προγράμματα για τα οποία η χρηματοδοτική συνδρομή της Κοινότητας αντιστοιχεί σε 50 % των επιλέξιμων δαπανών
      
                  Κράτος μέλος
               
               
                  Καταπολεμηθέντες επιβλαβείς οργανισμοί
               
               
                  Προσβληθέντα φυτά
               
               
                  Έτος
               
               
                  Επιλέξιμη δαπάνη
                  (σε ευρώ)
               
               
                  Ανώτατο ποσό της χρηματοδοτικής συνδρομής της Κοινότητας (σε ευρώ) ανά πρόγραμμα
               
            
                  Βέλγιο
               
               
                  
                     Diabrotica virgifera
                  
               
               
                  Αραβόσιτος
               
               
                  2005 και 2006
               
               
                  67 331
               
               
                  33 665
               
            
                  Φινλανδία
               
               
                  
                     Bemisia tabaci
                  
               
               
                  
                     Euphorbia pulcherrima
                  
               
               
                  2006 και 2007
               
               
                  109 262
               
               
                  54 631
               
            
                  Γαλλία
               
               
                  
                     Diabrotica virgifera
                  
               
               
                  Αραβόσιτος
               
               
                  2005 και 2006
               
               
                  871 548
               
               
                  435 774
               
            
                  Κάτω Χώρες
               
               
                  
                     Diabrotica virgifera
                  
               
               
                  Αραβόσιτος
               
               
                  2005
               
               
                  282 557
               
               
                  141 278
               
            
         
      ΤΜΗΜΑ ΙΙ
      Προγράμματα για τα οποία τα ποσοστά χρηματοδοτικής συνδρομής της Κοινότητας διαφέρουν λόγω της εφαρμογής συντελεστή μείωσης
      
                  Κράτος μέλος
               
               
                  Καταπολεμηθέντες επιβλαβείς οργανισμοί
               
               
                  Προσβληθέντα φυτά
               
               
                  Έτος
               
               
                  α
               
               
                  Επιλέξιμη δαπάνη
                  (σε ευρώ)
               
               
                  Ποσοστό
                  (%)
               
               
                  Ανώτατο ποσό της χρηματοδοτικής συνδρομής της Κοινότητας
                  (σε ευρώ)
               
            
                  Γερμανία
               
               
                  
                     Anoplophora glabripennis
                  
               
               
                  Διάφορα δένδρα
               
               
                  2006
               
               
                  3
               
               
                  26 950
               
               
                  45
               
               
                  12 127
               
            
                  Κάτω Χώρες
               
               
                  
                     Diabrotica virgifera
                  
               
               
                  Αραβόσιτος
               
               
                  2005
                  (Περιοχή Alsmeer)
               
               
                  3
               
               
                  37 330
               
               
                  45
               
               
                  16 798
               
            
         
      
                  Σύνολο χρηματοδοτικής συνδρομής της Κοινότητας (σε ευρώ)
               
               
                  694 273